VENDIM
Nr. 21, datë 9.7.2024

PËR MIRATIMIN E TARIFAVE TË SHËRBIMIT TË FURNIZIMIT ME UJË DHE LARGIMIT TË UJËRAVE TË NDOTURA PËR SHOQËRINË RAJONALE UJËSJELLËS-KANALIZIME POGRADEC SHA

[bookmark: _GoBack]Në mbështetje të neneve 13, 14, 21 dhe 22, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, të ndryshuar (ligji nr. 8102); vendimit të Komisionit Kombëtar Rregullator nr. 539, datë 30.12.2021, “Për miratimin e metodologjisë dhe procedurës për miratimin e tarifave të shërbimeve ujësjellës-kanalizime” (vendim KKRR nr. 539), 

KOMISIONI KOMBËTAR RREGULLATOR,

në mbledhjen e datës 9.7.2024, pasi shqyrtoi dokumentacionin e paraqitur nga Drejtoria Tekniko-Ekonomike dhe Drejtoria Juridike dhe e Konsumatorit për miratimin e tarifave të shërbimit të furnizimit me ujë dhe largimit të ujërave të ndotura, 

KONSTATON SE: 

1. Shoqëria Rajonale Ujësjellës-Kanalizime Pogradec sh.a., me shkresën nr. 377 prot. datë 15.4.2024, me lëndë “Kërkesë për ndryshimin e tarifave për shërbimin e furnizimit me ujë të pijshëm dhe largimin (kanalizime) e ujërave të ndotura”, ka paraqitur kërkesën pranë Entit Rregullator të Sektorit të Furnizimit me Ujë dhe Largimit e Përpunimit të Ujërave të Ndotura (ERRU), për rishikimin e nivelit tarifor për shërbimet ujësjellës-kanalizime, sipas tabelës nr. 1 të mëposhtme:

Tabela 1. Tarifat aktuale dhe të propozuara nga Shoqëria Rajonale UK Pogradec për vitet 2025–2027
	Kategoria e konsumatorëve
	Zona e shërbimit

	
	Tarifat aktuale
	Tarifat e propozuara
vitet
2025–2027

	A. Shërbimi i FU-së
	Lek/m3
	Lek/m3

	Njësia
Pogradec
	Pogradec, Buçimas
	1. Konsumatorë familjarë
	60
	65

	
	
	2. Konsumatorë publikë
	111
	120

	
	
	3. Konsumatorë privatë
	111
	120

	
	Njësitë administrative
	1. Konsumatorë familjarë
	30
	35

	
	
	2. Konsumatorë publikë
	100
	100

	
	
	3. Konsumatorë privatë
	100
	100

	Njësia Përrenjas
	Zona urbane, qyteti
	1. Konsumatorë familjarë
	42
	45

	
	
	2. Konsumatorë publikë
	100
	100

	
	
	3. Konsumatorë privatë
	100
	100

	
	Zona rurale
	1. Konsumatorë familjarë
	26
	35

	
	
	2. Konsumatorë publikë
	60
	100

	
	
	3. Konsumatorë privatë
	60
	100

	B. Shërbimi i KUN-it
	Lek/m3
	Lek/m3

	Njësia
Pogradec
	Pogradec, Buçimas
	1. Konsumatorë familjarë
	30
	35

	
	
	2. Konsumatorë publikë
	40
	50

	
	
	3. Konsumatorë privatë
	40
	50

	
	Njësitë administrative
	1. Konsumatorë familjarë
	15
	25

	
	
	2. Konsumatorë publikë
	30
	40

	
	
	3. Konsumatorë privatë
	30
	40

	Njësia Përrenjas
	Zona urbane, qyteti
	1. Konsumatorë familjarë
	15
	25

	
	
	2. Konsumatorë publikë
	25
	40

	
	
	3. Konsumatorë privatë
	26
	40

	
	Zona rurale
	1. Konsumatorë familjarë
	0
	25

	
	
	2. Konsumatorë publikë
	0
	40

	
	
	3. Konsumatorë privatë
	0
	40

	D. Tarifë fikse shërbimi
	Lek/muaj/
lidhje
	Lek/muaj/lidhje

	Njësia
Pogradec
	Pogradec, Buçimas
	1. Konsumatorë familjarë
	200
	200

	
	
	2. Konsumatorë publikë
	300
	300

	
	
	3. Konsumatorë privatë
	300
	300

	
	Njësitë administrative
	1. Konsumatorë familjarë
	100
	200

	
	
	2. Konsumatorë publikë
	100
	300

	
	
	3. Konsumatorë privatë
	100
	300

	Njësia Përrenjas
	Zona urbane, qyteti
	1. Konsumatorë familjarë
	200
	200

	
	
	2. Konsumatorë publikë
	200
	300

	
	
	3. Konsumatorë privatë
	200
	300

	
	Zona rurale
	1. Konsumatorë familjarë
	100
	200

	
	
	2. Konsumatorë publikë
	100
	300

	
	
	3. Konsumatorë privatë
	100
	300



2. Me vendimin nr. 16, datë 16.5.2024, “Për fillimin e procedurës për shqyrtimin e aplikimit për ndryshimin e nivelit tarifor të shoqërisë rajonale ujësjellës-kanalizime Pogradec sh.a.”, Komisioni Kombëtar Rregullator vendosi fillimin e procedurës për shqyrtimin e aplikimit të SHRUK Pogradec.
3. Kërkesa e shoqërisë Rajonale UK Pogradec, për vendosjen e nivelit të ri tarifor për shërbimin e furnizimit me ujë dhe largimin e ujërave të ndotura është në përputhje me përcaktimet dhe procedurën e parashikuar në vendimin e KKRR-së nr. 539, datë 30.12.2021.
Shoqëria Rajonale UK Pogradec aplikon tarifat e miratuara nga ERRU për ish-shoqëritë UK ekzistuese, sipas vendimit të KKRR-së nr. 99, datë 20.8.2020, për Bashkinë Pogradec dhe vendimit të KKRR nr. 75, datë 19.10.2018, për BASHKINË Përrenjas.
4. Shoqëria në relacionin e saj e justifikon nevojën e ndryshimit të tarifave sipas argumenteve të mëposhtme:
a) nevoja për përmirësimin e performancës financiare dhe mbulimi mbi 100% i kostove operacionale; 
b) aplikimi për nivel të ri tarifor për shkak të rritjes së çmimeve të materialeve dhe pagës minimale ndër vite;
c) përmirësim i cilësisë së shërbimeve të ofruara të FU-së dhe KUN-it si rezultat i investimeve të parashikuara;
d) tarifat e reja të propozuara synojnë edhe mbulimin e shpenzimeve të riparimeve për eliminimin e defekteve apo lidhjeve të paligjshme, instalimin e matësve, rregullimin dhe menaxhimin e rrjetit të furnizimit.
5. Gjatë procesit të analizës teknike-ekonomike, sipas metodologjisë së vendosjes së tarifave të përcaktuar në vendimin e KKRR nr. 539, datë 30.12.2021, ERRU-ja ka kërkuar informacion të detajuar për të dhënat e raportuara në modelin e aplikimit.
6. Në vlerësimin e tarifave të propozuara dhe në analizën ekonomike financiare, janë marrë në konsideratë përmbushja nga UK Rajonale Pogradec sh.a. e kritereve të mëposhtme:
a) kërkesave të ligjit nr. 8102, datë 28.3.1996, i ndryshuar, si dhe të akteve nënligjore dhe kuadrit rregullator në fuqi, në mënyrë të veçantë sa i takon mbrojtjes së konsumatorëve nga çmimet monopol dhe mbrojtjen e interesave të tyre, në lidhje me cilësinë, eficiencën, vazhdueshmërinë dhe garancinë e shërbimit;
b) kërkesave të ligjit nr. 9121, datë 28.7.2003, “Për mbrojtjen e konkurrencës” të ndryshuar, sa i takon mos lejimit të abuzimit me pozitën dominuese në treg, veçanërisht në lidhje me kufizimin e tregjeve, pjesën e tregut përkatës të ndërmarrjes dhe të konkurrentëve të tjerë, pengesat në hyrje në tregun përkatës dhe konkurrencën potenciale;
c) kërkesave të ligjit nr. 9902, datë 17.4.2008, “Për mbrojtjen e Konsumatorëve”, të ndryshuar;
d) kërkesave të VKM-së nr. 302, datë 11.5.2022, “Për politikat kombëtare për riorganizimin e sektorit të furnizimit me ujë dhe largimit, trajtimit dhe përpunimit të ujërave të ndotura”.
e) orientimin e tarifave drejt mbulimit të kostove operacionale për shërbimet e furnizimit me ujë dhe largimin e ujërave të ndotura;
f) tarifat e propozuara nuk sjellin për pasojë efekte negative në mjedis nga veprimtaria e operatorit në zonën e shërbimit që ato do të aplikohen.
7. Në bazë të analizës, verifikimeve dhe komunikimit me stafin drejtues të shoqërisë, ERRU-ja ka vendosur detyra për t’u realizuar nga UK Rajonale Pogradec sh.a.:
a) t’i kushtohet vëmendja e duhur për përmbylljen sa më parë instalimit të matësve në prodhim dhe atyre familjarë të parashikuar, për të gjithë klientët në zonën e shërbimit, në mënyrë që të arrijë objektivin e vendosur nga ERRU-ja për treguesin e nivelit të matjes dhe uljen e humbjeve;
b) të kryejë vlerësimin e “Ujit të prodhuar”, bazuar në regjistrimet ditore të prodhimit, në çdo pikë ku ai përftohet me dhe pa ujëmatës; 
c) të mbajë aktive vazhdimisht task-forcën për evidentimin dhe eliminimin e lidhjeve të paligjshme në rrjetet e furnizimit dhe abuzimet kryesisht për klientët privatë (hotele, bare dhe restorante), si dhe për klientët familjarë në zonat rurale;
d) të trajnojë stafin teknik profesionist mbi njohjen, hartimin e bilancit të ujit me të dhëna sa më afër realitetit dhe përllogaritjen e komponentëve të tij sa më saktë, për të pasur situatë reale mbi UPA-në dhe të merren masat dhe të bëhen korrigjimet përkatëse gjatë hartimit të bilancit të ujit për vitin 2024 dhe në vazhdim;
e) për aplikimin tarifor të radhës (jo më vonë se qershor 2027), duke qenë se shoqëria në fund të periudhës rregullatore 2025–2027 do të arrijë të mbulojë mbi 100% kostot O&M, në këtë aplikim të pritshëm shoqëria do të aplikojë sipas metodës “çmim tavan” të metodologjisë së tarifave, i cili kërkon që të jetë detyrimisht i shoqëruar me planin e biznesit 5-vjeçar i aprovuar paraprakisht nga ERRU. Për këtë qëllim shoqëria duhet të ketë parasysh që brenda vitit 2027 të ketë hartuar Planin e biznesit 5-vjeçar, duke përdorur si vit bazë të dhënat e certifikuara të vitit 2026, i cili duhet të shoqërohet me planet përkatëse të veprimit të mbështetura me projekte dhe me burimet e financimit;
f) të hartojë urgjentisht Planin e Menaxhimit të Aseteve për të orientuar investimet sipas prioriteteve të përcaktuara për të planifikuar prioritetet e investimeve në të ardhmen e afërt, në mënyrë që të evitohet vjetrimi i tyre përtej jetëgjatësisë së dobishme, e cila lidhet ngushtësisht me strategjinë e zvogëlimit të humbjeve nga rrjedhjet dhe eliminimin e rrezikut të cenimit të shëndetit publik nga ndotjet në çarjet;
g) të mirëmbajë sisteme të informacionit teknik dhe financiar, në përputhje me metodologjinë e vendosjes së tarifave që të mundësohet verifikimi i të dhënave të paktën për vitin 2026, si një vit bazë që do të përdoret për aplikimin e radhës;
h) të mbajë në sistemet e kontabilitetit kostot e amortizimit të aseteve, sipas kërkesave të ERRU-së referuar ndarjes që ka bërë në këtë model aplikimi në mënyrë që të verifikohet realizimi i investimeve të parashikuara për t’u realizuar gjatë periudhës rregullatorë, pra në vitet 2025–2027.
i) me mbështetjen e task-forcës të ndërmarrë masa për përmirësimin e treguesit të normës korrente të arkëtimit dhe asaj të përgjithshme, duke zbatuar masat e nevojshme për këtë qëllim, si: monitorimi i klientëve, shtimi i qendrave ku paguhen faturat, pagesa bankare, pagesa online dhe deri ndërprerje të shërbimeve të klientëve që nuk paguajnë.
j) Treguesi i eficiencës së stafit që lidhet me një nga elementet e rëndësishme të kostove të O&M duhet të justifikohet me argumente mbështetëse. Për këtë, duke hartuar urgjentisht një organogramë të detajuar të stafit dhe përshkrimet përkatëse të punës dhe detaje të tjera që justifikojnë numrin e punonjësve në shoqëri.
k) Duke qenë se shoqëria në vitin e parë 2025 të periudhës rregullatore arrin të mbulojë rreth 108% të kostove të O&M, vlera 8% ose rreth 19.7 milionë lekë e të ardhurave mbi mbulimin 100% të kostove O&M duhet me prioritet të përdoret detyrimisht së pari për  të shlyer vlerën prej 14.3 milionë lekë të detyrimeve të pagesave të huave të kredive me donatorë të huaj, më tej pjesa që mbetet (rreth 5.4 milionë lekë) të përdoret për investimet e parashikuara që shoqëria planifikon ti mbulojë me të ardhurat e veta. Deficiti prej 8.1 milionë lekësh për të mbuluar totalisht investimet e parashikuara me investimet e veta duhet të mbulohet me burime të tjera financiare nga të tretë ose subvencione nga qeveria qendrore. Në aplikimin e radhës do të kërkohen dokumentet përkatëse mbështetëse që vërtetojnë përdorimin e tyre të cituar më sipër.
l) Ti kushtohet vëmendje e veçantë konsumit të energjisë në drejtim të monitorimit dhe kontrollit të këtyre kostove, duke i dhënë prioritet hartimit urgjent të një studimi mbi eficiencën e energjisë, me qëllim zhvillimin dhe zbatimin e një strategjie afatgjatë për energjinë.
m) Për qytetin e Pogradecit, me një aktivitet intensiv turistik gjatë sezonit të verës, ku një pjesë e madhe e klientëve përbëhet nga pushues me shtëpi të dyta, në aplikimin e radhës shoqëria rekomandohet fuqimisht të aplikojë me tarifa me blloqe, si mundësi e justifikuar për rritjen e qëndrueshmërisë financiare të saj dhe planifikimin ku 30% e kostove të planifikohen të përballohen nga tarifa fikse.
Komisioni Kombëtar Rregullator, pasi vlerësoi tarifat e propozuara nga operatori mbi bazën e Metodologjisë të miratuar me vendimin nr. 539, datë 30.12.2021, “Për miratimin e metodologjisë dhe procedurës për miratimin e tarifave të shërbimeve ujësjellës-kanalizime”, arrin në konkluzionin, se sipas analizës së kryer, tarifat janë të bazuara dhe në zbatim të kritereve ligjore referuese lidhur me kostot e pranueshme dhe të justifikuara si dhe përballueshmërinë, nuk janë të padrejta dhe të vendosura në kushtet e abuzimit me pozitën dominuese në treg të operatorit ekonomik në kuptim të ligjit nr. 9121, “Për mbrojtjen e konkurrencës”, të ndryshuar, dhe ligjin nr. 9902, “Për mbrojtjen e konsumatorëve”, i ndryshuar.
Për gjithë sa më sipër, në zbatim të nenit 13, 14 dhe 22 të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, i ndryshuar,

VENDOSI:

1. Miratimin e tarifave për shoqërinë Rajonale Ujësjellës-Kanalizime Pogradec sh.a., si më poshtë: 

Tabela 2. Tarifat e miratuara nga ERRU për shoqërinë Rajonale UK Pogradec
	Kategoria e klientëve
	Tarifat e vendosura nga
ERRU për vitet
2025–2027

	ZONA A
	Pogradec & Buçimas
	A. Shërbimi i FU-së
	Lek/m3

	
	
	1. Klientë familjarë
	65

	
	
	2. Klientë publikë
	120

	
	
	3. Klientë privatë
	120

	
	
	B. Shërbimi i KUN-it
	Lek/m3

	
	
	1. Klientë familjarë
	35

	
	
	2. Klientë publikë
	50

	
	
	3. Klientë privatë
	50

	
	
	C. Tarifë fikse shërbimi
	Lek/muaj/lidhje

	
	
	1. Klientë familjarë
	200

	
	
	2. Klientë publikë
	300

	
	
	3. Klientë privatë
	300

	ZONA B
	Përrenjas
	A. Shërbimi i FU-së
	Lek/m3

	
	
	1. Klientë familjarë
	45

	
	
	2. Klientë publikë
	100

	
	
	3. Klientë privatë
	100

	
	
	B. Shërbimi i KUN-it
	Lek/m3

	
	
	1. Klientë familjarë
	25

	
	
	2. Klientë publikë
	40

	
	
	3. Klientë privatë
	40

	
	
	C. Tarifë fikse shërbimi
	Lek/muaj/lidhje

	
	
	1. Klientë familjarë
	200

	
	
	2. Klientë publikë
	300

	
	
	3. Klientë privatë
	300

	ZONA C
	Rurale Pogradec
	A. Shërbimi i FU-së
	Lek/m3

	
	
	1. Klientë familjarë
	35

	
	
	2. Klientë publik
	100

	
	
	3. Klientë privatë
	100

	
	
	B. Shërbimi i KUN-it
	Lek/m3

	
	
	1. Klientë familjarë
	25

	
	
	2. Klientë publikë
	40

	
	
	3. Klientë privatë
	40

	
	
	C. Tarifë fikse shërbimi
	Lek/muaj/lidhje

	
	
	1. Klientë familjarë
	200

	
	
	2. Klientë publikë
	300

	
	
	3. Klientë privatë
	300

	
	Rurale Përrenjas
	A. Shërbimi i FU-së
	Lek/m3

	
	
	1. Klientë familjarë
	35

	
	
	2. Klientë publikë
	70

	
	
	3. Klientë privatë
	70

	
	
	B. Shërbimi i KUN-it*
	Lek/m3

	
	
	1. Klientë familjarë
	25

	
	
	2. Klientë publikë
	40

	
	
	3. Klientë privatë
	40

	
	
	C. Tarifë Fikse shërbimi
	Lek/muaj/ lidhje

	
	
	1. Klientë familjarë
	200

	
	
	2. Klientë publikë
	300

	
	
	3. Klientë privatë
	300



2. Objektivat e treguesve të performancës të vendosura nga ERRU-ja 
Referuar treguesve aktualë të performancës së shoqërisë rajonale UK Pogradec, planeve të veprimit për përmirësimin e tyre, si dhe efektin e pritshëm ekonomik të tarifave të miratuara nga ERRU-ja, objektivat që duhet të realizojë shoqëria gjatë implementimit të tarifave të reja deri në fund të vitit 2026, i cili do të jetë edhe viti bazë në aplikimin e ardhshëm për nivel të ri tarifor të shoqërisë (jo më vonë se qershor 2027) për periudhën e re rregullatore, jepen në tabelën nr. 3 të mëposhtme.

Tabela 3. Objektivat e Treguesve të Performancës (TKPs) 
	[bookmark: _Hlk169691115]TKP
	№
	Emri i TKP-ve
	Njësia TKP
	Objektivat e vendosura nga ERRU në fund të vitit 2026

	
	
	
	
	

	
	
	
	
	

	Mbulimi me shërbim
	1.1
	Mbulimi me shërbimin e FU-së
	%
	90.41

	
	1.2
	Mbulimi me shërbimin me KUN-in
	%
	53.76

	
	1.3
	Mbulimi me shërbimin e trajtimit të UN-së
	%
	49.2

	TKP Teknike
	2.1
	Uji pa të ardhura
	%
	32

	
	3
	Niveli i matjes
	%
	100

	
	4
	Vazhdimësia e furnizimit me ujë
	orë/ditë
	24

	
	5.1
	Efikasiteti i energjisë për ujin
	kwh/m3
	0.47

	
	6
	Eficenca e stafit
	nr/nr/1000 banorë
	1.8

	Shërbimi ndaj klientit
	7.1
	Ankesat e klientëve
	%
	3.4

	
	7.2
	Ankesat e klientëve që kanë marrë përgjigje
	%
	100

	
	7.3
	Ankesat e klientëve që kanë marrë zgjidhje
	%
	100

	TKP financiare
	8.1
	Norma korrente e arkëtimit
	%
	85

	
	8.2
	Norma e përgjithshme e arkëtimit
	%
	100

	
	9.2
	Mbulimi i kostove O&M
	%
	109

	
	10.1
	Mbulimi i kostos totale
	%
	31



3. Pagesa rregullatore vjetore për shoqërinë Rajonale Ujësjellës-Kanalizime Pogradec sh.a. do të jetë 0.77% e të ardhurave të parashikuara nga analiza tekniko-ekonomike.
4. UK Rajonale Pogradec detyrohet të nënshkruajë kontratën “Për aplikimin e tarifave të miratuara nga ERRU dhe shlyerjen e pagesës rregullatore”, brenda 30 ditëve nga data e njoftimit. 
5. Ky vendim hyn në fuqi me datë 10.8.2024 dhe është i vlefshëm deri në 31.12.2027.
Ky vendim botohet në Fletoren Zyrtare.

KOMISIONI KOMBËTAR RREGULLATOR 
ZËVENDËSKRYETAR
Ediola Braha



